তিনি বলেন, বাংলাদেশের তৈরি পোশাকসহ অন্যান্য শিল্প কারখানার কর্ম পরিবেশ উন্নয়ন ও শ্রমিকদের স্বাস্থ্যগত নিরাপত্তা বিধানে ডেনমার্ক সহায়তা করতে আগ্রহী। এ ছাড়া, চট্টগ্রাম সমুদ্রবন্দরের সক্ষমতা বৃদ্ধির পাশাপাশি পায়রা সমুদ্রবন্দর নির্মাণেও ডেনমার্ক সহায়তা দেবে। ইতিমধ্যে ৬০ টিরও বেশি ড্যানিশ কোম্পানি বাংলাদেশে বিভিন্ন খাতে বিনিয়োগ করেছে। উত্তম বিনিয়োগ পরিবেশের কারণে আরও অনেক ড্যানিশ উদ্যোক্তা প্রতিষ্ঠান এ দেশে বিনিয়োগ করবে বলে তিনি উল্লেখ করেন।